47. ΝΟΜΟΣ υπ’ αριθ. 1460 της 24/28 Ιουλ. 1950 (ΦΕΚ Α΄ 160) Περί τροποποιήσεως και συμπληρώσεως διατάξεών τινων του Α.Ν. 2258/1940. Εισφορές και Ναυλώσεις (Επιτάξεις) 36.Ε.β.47-48 Άρθρ.1.-(Αντικαθίσταται το άρθρ. 6 του Α.Ν. 2258/1940, δια του οποίου είχεν αντικατασταθή το άρθρ. 224 του Νόμ. 4442/1929). Άρθρ.2.-1.Εντός δύο μηνών από της ενάρξεως της ισχύος του παρόντος χωρεί, τόσον εκ μέρους του Επιτρόπου του Κράτους όσον και των ενδιαφερομένων διαδίκων, η άσκησις της εν τω άρθρ.1 αιτήσεως αναθεωρήσεως δια τας από της απελευθερώσεως και εντεύθεν εκδοθείσας αποφάσεις του Διοικητικού Δικαστηρίου Ναυτικών Επιτάξεων. 2.Η άσκησις της αιτήσεως αναθεωρήσεως υπό του Επιτρόπου κατά την προηγουμένην παράγραφον του παρόντος άρθρου, χωρεί μόνον δι εκείνας τας υποθέσεις δι’ ας το ένδικον τούτο μέσον, ασκηθέν παρ’ αυτού εκρίθη απαράδεκτον λόγω αντισυνταγματικότητος, είτε παρά του Διοικητικού Δικαστηρίου Ναυτικών Επιτάξεων και Ναυλώσεων, είτε παρά του Συμβουλίου Επικρατείας. Άρθρ.3.-Το αρχείον και αι αποφάσεις αι εκδιδόμεναι υπό της μονίμου Εκτιμητικής Επιτροπής Ναυτικών Επιτάξεων και Ναυλώσεων και του Διοικητικού Δικαστηρίου Ναυτικών Επιτάξεων, τηρούνται παρά τη Διευθύνσει Θαλασσίων Μεταφορών. 